Нобэ
КВН джэгукIэм и дунейпсо махуэщ. 1961 гъэм Москва и телевиденэм къигъэлъэгъуащ КВН программэм и япэ нэтыныр. Абы тращIыхьауэ, 2001 гъэ лъандэрэ къэрал зыбжанэм щагъэлъапIэ КВН-м и махуэр.
Радиологием и дунейпсо махуэщ
Баку и метром и лэжьакIуэхэм я махуэщ
Къэзахъстаным щагъэлъапIэ статистикэм и махуэр
Китайм и журналистхэм я махуэщ
1895 гъэм Баварием щыщ нэмыцэ физик Рентген Вильгельм Конрад къихутащ цIыхум и Iэпкълъэпкъым «зэпхрыплъыф» нур телъыджэхэр, иужькIэ «рентген бзийхэр» зыфIащар.
1917 гъэм Советхэм я II Урысейпсо съезд зэхэтащ. Абы хэIущIыIу щащIащ къэрал унафэр дяпэкIэ Советхэм зэращIынур, апхуэдэуи къыщащтащ мамырыгъэм, щIым ятеухуа декретхэр, къыщызэрагъэпэщащ ЦIыхубэ Комиссархэм я Совет, Ленин Владимир и пашэу.
1943 гъэм СССР-м и Совет Нэхъыщхьэм и Президиумым и унафэкIэ ягъэуващ «ТекIуэныгъэ» орденымрэ ЩIыхь орденым и нагъыщищымрэ.
УсакIуэ, джэгуакIуэ, Ленин орден зрата ХъэхъупащIэ Амырхъан къызэралъхурэ илъэси 135-рэ ирокъу.
Америкэ тхакIуэ, цIэрыIуэ дыдэ хъуа «Унесённые ветром» романыр зи IэдакъэщIэкI Митчелл Маргарет къызэралъхурэ илъэси 117-рэ ирокъу.
УФ-м щIыхь зиIэ и артист Жыгун Тимэ къызэралъхурэ илъэси 103-рэ ирокъу.
Дзэ къулыкъущIэ, Совет Союзым и Маршал, къэралым зыхъумэжыныгъэмкIэ и министру щыта Язов Дмитрий къызэралъхурэ илъэс 93-рэ ирокъу.
Педагогикэ щIэныгъэхэм я доктор, профессор, ЩIДАА-м и академик, АР-м щIэныгъэмкIэ щIыхь зиIэ и лэжьакIуэ Шорэ Ибрэхьим къызэралъхурэ илъэс 93-рэ ирокъу.
Совет актёр, СССР-м и цIыхубэ артист Борисов Олег къызэралъхурэ илъэс 88-рэ ирокъу.
Социалист Лэжьыгъэм и ЛIыхъужь Щауэ Iэхьед къызэралъхурэ илъэс 85-рэ ирокъу.
Франджы актёр, режиссёр цIэрыIуэ Делон Ален и ныбжьыр илъэс 82-рэ ирокъу.
Нидерландхэм щыщ футболист, УФ-м футболымкIэ и командэ къыхэхам и гъэсакIуэ нэхъыщхьэу щыта, Урысейм щIыхь зиIэ и тренер Хиддинк Гус и ныбжьыр илъэс 71-рэ ирокъу.
Политик, жылагъуэ лэжьакIуэ, МАТР-м и академик Жаным Руслан и ныбжьыр илъэс 70 ирокъу.
Урысей актёр, УФ-м и цIыхубэ артист Меньшиков Олег и ныбжьыр илъэс 57-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 9 — 10, жэщым градуси 6 — 7 щыхъунущ.
